बोसोरफ्रोमबो दैज्लां बोथोरनि समाव संखा’ जामफैनि माथावरि बाइफ्लंनायखौ बानदो होनानैसो माइ आबाद मावबोनो गोनां जाबोदों बाक्सा जिल्लानि कुमारपारा, पलासगुरि, दकिन पलासगुरि, आरो कादंगा गामिनि आबादारिफोरा । सरखारनिफ्राय जेबो अनसुंथाइ एबा हेफाजाब मोनबोनाय जायाखै संखा जामफैनि माथावरि बाइफ्लंनाय बायदिखौ होथेनो थाखाय । माथावरि बाइफ्लंनाया जाइगा थाइसेयावल नंङा हरै बाइलाइ, बैथिं बाइफ्लंलाइ बायदि जानानै दिनैसिम 5 बोसोरसो जाबोबाय जोबोर गुवार गोथौ खनले खनले बानदो थेनानै आबाद मावबोनो गोनां जानाया । बेफोरनि फारसे दिनैनि समाव गोदान सरखाराव थानाय दैदेनगिरि बिथांमोना नाइफैनानै बिफाव लाफैयोब्ला एबा जामफैनि सेर सेर पाक्कानि बेरा होनायनि राहा लाफैबा गोजोननाय मोनगोनखौ आबादारिफोरा फोरमायना होदों ।